Protesti protiv nasilja u Egiptu
Aktivisti osuđuju policiju što nije sprečila tuču u Port Saidu u kojoj je ubijeno 74, a ranjeno više stotina ljudi
Nasilje je počelo kasno sinoć, kada su navijači domaćeg tima „Al-Masrija“ izjurili na teren po završetku utakmice. Nadležni kažu da je većina žrtava poginula prilikom pada ili bacanja sa tribina, ali i od uboda nožem. Mnogi su gnevni, jer se na televizijskim snimcima vidi da pripadnici specijalne policije na stadionu stoje mirno i posmatraju najveće nasilje povezano sa fudbalom u istoriji Egipta. „kaže brat jedna od žrtava. Muslimansko bratstvo, najveća politička partija u zemlji, okrivljuje za nasilje pristalice svgnutog predsednika Hosnija Mubaraka, tvrdeći da neki od njih „imaju nameru da gurnu Egipat u haos i uništenje“. Šef egipatskog Vrhovnog vojnog saveta, feldmaršal Muhamed Tantavi, odmah je formirao odbor koji će da istraži incident. „ Policija je do sada uhapsila 47 ljudi umešanih u nasilje. Nacionalni fudbalski savez je odmah zatražio suspenziju prvenstva na neodređeno vreme. Incident je ponovo izazvao strepnje u pogledu sposobnosti egipatskih vojnih vladara da očuvaju bezbednost i kontrolišu masu. Državna policija je u aprilu takođe bila kritikovana, jer nije uspela da spreči slične nerede na fudbalskoj utakmici u Kairu.